<classify> Gama aliyasema hayo jana wakati akizungumza na wananchi wa mji mdogo wa Himo, kuhusu uwekezaji mkubwa utaofanyika katika eneo lao, hivyo kuwataka wawe tayari kukabiliana na maendeleo ya kisasa, kwa kutumia fursa hiyo bila kuzubaa.Alisema lengo la kuwataka wajiandae kisaikolojia, ni kutokana na miradi hiyo kuwa mikubwa na wa kimataifa, hivyo wawe tayari kujitengenezea miuondombinu ya kupata kipato kama vile hoteli za kifahari na huduma nyingine muhimu, ili wasije kuwahiwa na watu kutoka mbali.Gama alisema atahakikisha wananchi wa mkoa wa Kilimanjaro wananufaika na miradi hiyo kwa kuinua kipato na pato la taifa, hivyo kelele za wanasiasa zenye maslai binafsi hatoziruhusu ziharibu mipango mizuri ya maendeleo ya wananchi hao.Alisema kumekuwapo kwa taarifa za upotoshwaji dhidi yake, zinazotolewa na baadhi ya wanansiasa wa mkoa huo, jambo linalotia shaka kama kweli wanayo nia ya dhati ya kuinua uchumi wa mkoa huu.Gama aliweka wazi kwamba jambo linalofanya wanasiasa kupiga kelele, licha ya kushirikishwa katika michakato yote ya maamuzi, ni baada ya kukosa nafasi ya kujimilikisha baadhi ya kazi, kwa lengo la kujinufaisha wao wenyewe.  <topic>: UCHUMI 